3. ΑΠΟΦΑΣΗ ΥΦΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. 26997/1737 της 2/11 Μαΐου 2001 (ΦΕΚ Β΄549) Περιορισμός του αριθμού και διαδικασία χορήγησης πρόσθετων ειδικών αδειών για την Παροχή Κινητών Υπηρεσιών 2ης Γενιάς (GEM/DCS). Έχοντας υπόψη: 1.το άρθρο 6, παράγρ. 2 του Ν. 2867/2000 "Οργάνωση και Λειτουργία των Τηλεπικοινωνιών και άλλες Διατάξεις" (ΦΕΚ 273/A/2000), 2.την Υπουργική Απόφαση αριθ. 515/2001 "Καθορισμός Διαδικασίας Δημόσιας Διαβούλευσης για  τη Χορήγηση Ειδικών Αδειών σε Συνθήκες Περιορισμού του Αριθμού τους" (ΦΕΚ 177/B/2001), 3.το άρθρο 9 της Απόφασης της Εθνικής Επιτροπής Τηλεπικοινωνιών και Ταχυδρομείων (ΕΕΤΤ) ΑΠ 207/2/ 2.2.2001 "Κανονισμός Ειδικών Αδειών" (ΦΕΚ 195/Β/2001), αναφερόμενο στη "Διαδικασία Χορήγησης Ειδικών Αδειών με Περιορισμό του Αριθμού τους", 4.την Κοινή Υπουργική Απόφαση αριθ. 4829 Γ.Υ./1992 "Χορήγηση Άδειας Λειτουργίας Κυψελοειδούς Τηλεπικοινωνιακού Δικτύου GSM στην Εταιρεία ΣΤΕΤ ΕΛΛΑΣ - Τηλεπικοινωνίες ΑΕΒΕ" (ΦΕΚ 586/B/1992), 5.την Κοινή Υπουργική Απόφαση αριθ. 4830 Γ.Υ./1992 "Χορήγηση Άδειας Λειτουργίας Κυψελοειδούς Τηλεπικοινωνιακού Δικτύου GSM στην Εταιρεία ΠΑΝAΦΟΝ - Ανώνυμη Ελληνική Εταιρεία Τηλεπικοινωνιών" (ΦΕΚ 587/B/ 1992), 6.το άρθρο 2, παράγρ. 23α του Ν.2257/1994 (ΦΕΚ 197/Α/1994), που προστέθηκε με το άρθρο 15 του Ν.2465/ 1997 (ΦΕΚ 28/Α/1997), 7.την Υπουργική Απόφαση 58648/4946 "Χορήγηση Πρόσθετων Αδειών Κινητής Τηλεφωνίας GSM900/DCS 1800" (ΦΕΚ 1280/Β/2000), 8.την Υπουργική Απόφαση 51682/3549/2000 "Πρόσθετες Ζώνες Ραδιοσυχνοτήτων για την Κινητή Τηλεφωνία GSM 900/DCS 1800" (ΦΕΚ 1069/B/2000), 9.το έγγραφο αριθ. 81641/6891/2000 του Υφυπουργού Μεταφορών και Επικοινωνιών για την Έναρξη Δημόσιας Διαβούλευσης για τη Χορήγηση Αδειών Κινητών Υπηρεσιών 2ης και 3ης Γενιάς,  (Μετά τη σελ. 664) Σελ. 665 Τεύχος     Σελ.      Καταστατικές Διατάξεις Παρόχων 22.Λ.α.1-3 10.τα αποτελέσματα της Δημόσιας Διαβούλευσης για τη "Χορήγηση Ειδικών Αδειών Κινητών Υπηρεσιών 3ης (UMTS) και 2ης (GSM/DCS) Γενιάς", η οποία πραγματοποιήθηκε από 23.2 μέχρι 26.3.2001, 11.την Ευρωπαϊκή και εν γένει διεθνή εμπειρία αδειοδότησης για την Παροχή Κινητών Υπηρεσιών 3ης και 2ης Γενιάς, 12.ότι τα τμήματα ραδιοσυχνοτήτων 890-915 MHz και 935-960 MHz έχουν καθορισθεί από την Ευρωπαϊκή Επιτροπή Ραδιοεπικοινωνιών της Ευρωπαϊκής Διάσκεψης Ταχυδρομείων και Τηλεπικοινωνιών (CEPT/ERC), ως ζώνες ανάπτυξης επίγειων δικτύων GSM (CEPT/ERC/DEC/ (94)01) καθώς και ότι η ζώνη αυτή έχει επεκταθεί (Extended GSM) στις ζώνες 880-890 MHz και 925-935 MHz (CEPT/ ERC/DEC/(97)/02), 13.ότι τα τμήματα ραδιοσυχνοτήτων 1710-1785 MHz και 1805-1880 MHz έχουν καθορισθεί από την Ευρωπαϊκή Επιτροπή Ραδιοεπικοινωνιών της Ευρωπαϊκής Διάσκεψης Ταχυδρομείων και Τηλεπικοινωνιών (CEPT/ERC), ως ζώνη ανάπτυξης επίγειων δικτύων DCS 1800 (CEPT/ERC/ DEC/ (95)03), 14.την πρόθεση του Κράτους για την ενίσχυση του ανταγωνισμού και την παροχή καινοτόμων υπηρεσιών στους πολίτες,  15.την 214/2/20.4.2001 γνωμοδότηση της ΕΕΤΤ. 16.Την αρ. 15851/7601/2000 κοινή απόφαση του Πρωθυπουργού και του Υπουργού Μεταφορών και Επικοινωνιών για την ανάθεση αρμοδιοτήτων, Θεωρώντας: 1.ότι στόχος του Κράτους είναι η ανάπτυξη των Δικτύων Κινητών Υπηρεσιών, με σκοπό να προαχθεί η ενίσχυση της ισότιμης συμμετοχής όλων των πολιτών στην "Κοινωνία της Πληροφορίας", 2.ότι τα Δίκτυα Κινητών Επικοινωνιών απαιτούν την απονομή ενός σχετικά μεγάλου εύρους φάσματος ραδιοσυχνοτήτων, ανά δίκτυο, για την πλήρη ανάπτυξη του δικτύου και την υποστήριξη τηλεπικοινωνιακών υπηρεσιών που περιλαμβάνουν εκτός από τις υπηρεσίες φωνητικής τηλεφωνίας και υπηρεσίες δεδομένων, 3.ότι η αποτελεσματική ανάπτυξη των Δικτύων Κινητών Υπηρεσιών 2ης Γενιάς (GSM/DCS) και η αποτελεσματική χρήση και διαχείριση του φάσματος ραδιοσυχνοτήτων επιτυγχάνεται με την απονομή ενιαίων και συνεχόμενων τμημάτων φάσματος ραδιοσυχνοτήτων, ανά άδεια, 4.ότι τα Δίκτυα 2ης Γενιάς παίζουν συμπληρωματικό ρόλο στην ανάπτυξη των Δικτύων 3ης Γενιάς, αποφασίζουμε: Σελ. 666 Τεύχος     Σελ.      1.Τον περιορισμό του αριθμού των Ειδικών Αδειών Κινητών Υπηρεσιών 2ης Γενιάς έως τέσσερις (4) εθνικές, στις φασματικές περιοχές 885-890 MHz, 930-935 MHz, 900-905 MHz, 945-950 MHz, 1710-1760 MHz και 1805-1855 MHz. 2.Η χρονική διάρκεια των Ειδικών Αδειών Κινητών Υπηρεσιών 2ης Γενιάς, που θα προκύψουν από τη διαδικασία, θα είναι δεκαπέντε (15) έτη. 3.Οι Ειδικές Άδειες Κινητών Υπηρεσιών 2ης Γενιάς θα χορηγηθούν με τη διαδικασία της Δημοπρασίας, όπως προβλέπεται στο άρθρο 9 της Απόφασης της ΕΕΤΤ Α.Π. 207/2/2.2.2001 (ΦΕΚ 195/Β/2001). 4.Οι όροι της διαδικασίας Δημοπρασίας θα προσδιορισθούν περαιτέρω στη σχετική Προκήρυξη της διαδικασίας χορήγησης Ειδικών Αδειών. 5.Η δημοπρασία για τις Ειδικές Άδειες Κινητών Υπηρεσιών 2ης γενιάς θα γίνει στα πλαίσια της διαδικασίας για τη χορήγηση Ειδικών Αδειών Κινητών Υπηρεσιών 3ης γενιάς. 6.Από τις διατάξεις της παρούσας δεν προκαλείται δαπάνη. 22.Λ.α.3 Καταστατικές Διατάξεις Παρόχων 